Author: administrator
Last saved by: viktoria.radvanska
Company: Abyss

Predkladacia správa

Materiál „Správa o vývoji dlhov v rezorte zdravotníctva k 31. 12. 2010“ sa predkladá  na základe uznesenia vlády SR č. 324 z 21.5.2008. 
  
Celkový dlh v rezorte zdravotníctva je vo výške 285,65 mil. €. Dlh rezortu zdravotníctva zahŕňa dlh zdravotníckych zariadení v pôsobnosti MZ SR, ktorý je vo výške 209,36 mil. €, dlh zdravotníckych zariadení transformovaných na akciové spoločnosti, ktorý je vo výške 0,53 mil. €, dlh delimitovaných zdravotníckych zariadení a transformovaných na neziskové organizácie je vo výške 75,76 mil. € a dlh zdravotných poisťovní, ktoré nevykazujú žiadne záväzky po lehote splatnosti k 31.12. 2010.  Materiál zobrazuje vývoj dlhu v r. 2010 z hľadiska uvedených kategórií zdravotníckych subjektov a v závere načrtáva opatrenia, ktoré plánuje Ministerstvo zdravotníctva SR v nasledujúcom období prijať na zamedzenie nárastu zadlženosti.  
Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.